system
Răspunde în limba română, în stilul Wikipedia, cat mai corect gramatical.
user
Ce poți spune despre Banca Comercială Română?
assistant
Banca Comercială Română (BCR), membră a Erste Group, Austria, este o bancă românească, unul dintre cele mai importante grupuri financiare din România, incluzând operațiunile de bancă universală (retail, corporate & investment banking, trezorerie și piețe de capital), precum și societățile de profil de pe piața leasingului, pensiilor private și a băncilor de locuințe.

Istoric 
 1990 – se constituie Banca Comercială Română prin preluarea activităților comerciale ale Băncii Naționale a României
 1998 – BCR deschide o filială la Chișinău, în Republica Moldova
 1999 – BCR fuzionează prin absorbție cu Bancorex
 2001 – BCR Leasing se lansează pe piața românească 
 2003 – Privatizarea BCR, prin vânzarea pachetului de acțiuni către BERD și IFC
 2005 - Se înființează BCR Asigurări de viață
 2006 – Banca austriacă Erste Bank finalizează achiziționarea Băncii Comerciale Române. Erste Bank a achiziționat 61,8825%* din acțiunile BCR de la Guvernul Român, BERD și IFC în urma achitării a 3,75 miliarde euro.
 2006 - BCR lansează, prin Universitatea BCR, programul de practică – STUDENT BCR – care permite studenților efectuarea practicii în cadrul a șapte sucursale BCR din București
 2007 - BCR își schimbă fața adoptând o siglă nouă, pe modelul celei de la Erste
 2007 – BCR Administrare Fond de Pensii intră pe piața românească
 2008 – Banca Comercială Română vinde operațiunile de asigurări către Vienna Insurance Group
 2008 – BCR Banca pentru Locuințe intră pe piața românească
 2009 – BCR adoptă un program de emitere de obligațiuni pe termen mediu – Medium Term Notes (MTN) – în valoare totală de 3 miliarde EUR.
 2018 - BCR introduce George ca nouă platformă digitală de banking pentru clienții săi

Operațiuni

Servicii bancare
BCR oferă servicii bancare:
deschiderea de conturi,
plăți interne și internaționale,
tranzacții valutare,
finanțarea capitalului circulant,
împrumuturi pe termen mediu și lung,
credite pentru persoane fizice,
finantarea microîntreprinderilor și întreprinderilor mici,
garanții bancare,
acreditive.

Filiare 
Prin intermediul filialelor, BCR oferă: 
leasing,
brokeraj,
servicii de consultanță financiară
gestionarea activelor.

Grupul BCR 
BCR face parte din Grupul BCR care mai include si BCR Banca pentru Locuințe SA, BCR Pensii, Societate de Administrare a Fondurilor de Pensii Private SA, BCR Leasing IFN SA și BCR Chișinău SA.

BCR Banca pentru Locuințe
BCR Banca pentru Locuințe (BCR BpL) s-a înființat în anul 2008. Scopul societății de economisire-creditare este promovarea, susținerea și valorificarea dezvoltării sistemului de economisire – creditare în România, oferind produse de economisire – creditare (produse bauspar) îndeosebi persoanelor fizice, ca alternativă la creditele pentru locuințe, precum și produse de depozit pe termen mediu.

BCR Pensii
Societate de Administrare a Fondurilor de Pensii Private S.A. (BCR Pensii)  s-a înființat în  iunie 2007, cu un capital social inițial de 50.000.000 lei. Societatea desfașoară activități de administrare a fondurilor de pensii private: Fondul de Pensii Administrat Privat BCR (Pilonul 2) și Fondul de Pensii Facultativ BCR Plus (Pilonul 3).

BCR Leasing
BCR Leasing S.A. s-a înființat în martie 2001. Principala activitate derulată este furnizarea de servicii de leasing financiar/finanțare. Societatea este guvernată de Legea nr. 93/2009 privind instituțiile financiare nebancare.

BCR Social Finance
BCR Social Finance IFN SA s-a înființat în anul 2008. Instituția își propune să sprijine antreprenori, întreprinderi sociale și organizații ne-guvernamentale prin servicii financiare. Societatea este guvernată de Legea nr. 93/2009 privind instituțiile financiare nebancare.

BCR Chișinău
BCR Chișinău SA s-a înființat în anul 1998. Este o bancă de mărime medie, autorizată să efectueze toate tipurile de activități bancare din Republica Moldova.

BCR Chișinău este subiectul unei tranzacții și va fi preluată de banca comercială VictoriaBank, bancă membră a grupului Banca Transilvania.

Premii și distincții
MasterCard Bank of the Year 2019:
Banca Anului 2018
George - Serviciul Online al Anului, 2018
Cea mai activă instituție în educație financiară, 2018
Instituția financiară social-responsabilă a anului, 2018
Cea mai inovatoare instituție financiară a Anului, 2018
Finmedia Gala Premiilor Online Banking : Cel mai mare număr de clienți în mobile banking, 2019
Guiness World Record: Cea mai mare lecție de educație financiară din lume, 2018

Note

Legături externe 

 Site web oficial
 Pagina de Facebook
 BCR Chișinău

Bănci din România
Sistemul bancar din România